शेप आइलैंड
स्क्वैर को हर रोज़ कुछ समय के लिए आराम करना
और एक अच्छी किताब के कुछ पन्ने पढ़ना पसंद है।
यह उसके बैठने की पसंदीदा जगह थी।
उसकी खिड़की से आती रोशनी पढ़ने के लिए हमेशा एकदम सही होती थी।
"एक सुबह, एक चूहा एक भेड़िए से मिला…"
तुम आख़िर हो कौन?
तुम कितने सुंदर, रहस्यमय पेड़ हो।
मगर काश तुम दाईं तरफ़ कुछ फ़ीट दूर उगे होते
ताकि मेरी रोशनी सही से आ पाती।
तुम एक केले के पेड़ हो। मुझे अपनी क़िस्मत पर यक़ीन नहीं हो रहा है।
यह नाश्ते का समय है और मुझे केले बहुत पसंद हैं।
स्क्वैर जानता था कि यह पेड़ बहुत, बहुत ख़ास है।
केले किसी टापू पर मुश्किल से ही उगते हैं।
वे सबसे श्रेष्ठ फलों में से एक माने जाते हैं।
अरे, वाह! दो केले बस मेरे लिए।
जैसे ही स्क्वैर अपने पसंदीदा फल की दावत उड़ाने वाला था,
उसे कुछ याद आया।
वह किसी को जानता था जिसे केले उतने ही पसंद थे जितने कि उसे।
सर्कल।
अगर वह सर्कल को इनमें से एक केला दे दे तो?
यह तो एक नेक काम होगा। एक बहुत नेक काम।
"स्क्वैर का बहुत नेक काम"
गज़ब, ऐसे मैं कितना दरियादिल दिखूँगा।
शुक्रिया, स्क्वैर।
यह तो एक नेक काम है। एक बहुत नेक काम।
तुम बहुत दरियादिल हो।
तुम मेरे एक अच्छे और ज़रूरी दोस्त हो।
हिप, हिप, स्क्वैर!
और यह थी कहानी "दरियादिल स्क्वैर" की
और उसके बहुत नेक काम की।
यह सब बहुत शानदार होने वाला था।
स्क्वैर बहुत नेक काम करने के लिए अब और इंतज़ार नहीं कर सकता था।
बढ़िया सवाल।
वैसे हम पहले से ही बहुत अच्छे दोस्त थे,
केले ने सर्कल और मुझे एक-दूसरे का सबसे अच्छा दोस्त बना दिया।
ट्रायंगल? ओह, हाँ, वह भी।
वे एक-दूसरे को जानते थे, लेकिन वे, बस, ज़्यादा से ज़्यादा, सामान्य दोस्त थे।
ठीक है, समझ गया। समझ गया। यह अच्छा है।
सर्कल, कुछ ऐसा हुआ है जिस पर यक़ीन नहीं हो रहा है।
मेरे आँगन में आज केले उग आए।
मुझे केले बहुत पसंद हैं। तुम्हारा बहुत शुक्रिया।
वाह, ये वाक़ई बहुत बढ़िया हैं। शुक्रिया।
हैलो।
आफ़्टरनून।
तुम दोनों क्या कहते हो, एक चक्कर लगाकर आएँ?
यह "सैर पर चलें" कहने का मज़ेदार तरीक़ा है?
हाँ, लेकिन बिना किसी औपचारिकता के।
तो, केला कैसा लगा?
यह बहुत, बहुत अच्छा है।
यह मेरे पसंदीदा खाने जैसा है, लेकिन उससे बहुत बेहतर।
तुम बहुत अच्छे हो कि तुमने मुझे ये दिए, स्क्वैर।
वैसे यह कोई बड़ी बात नहीं है।
नहीं।
ये बहुत दुर्लभ और सुंदर हैं।
और तुमने मुझे दोनों दे दिए। यह यूँ ही तो नहीं है। यह तो बहुत बड़ी बात है।
मेरा पेट भर सा गया है।
जानते हो, स्क्वैर? तुम्हारी दरियादिली से मैंने भी कुछ सीखा है।
ट्रायंगल, तुम्हें यह दूसरा केला चाहिए?
यह क्या।
हाँ, क्यों नहीं? जीने के हैं चार दिन, जहाँ तक मुझे पता है।
ओह, हाँ।
मैं भूल गया था कि मैं तो ये पहले खा चुका हूँ, और मुझे ये बिल्कुल पसंद नहीं आए थे।
ज़्यादा मीठा है।
क्या ही करें।
शायद शिष्टता तो यही कहती है कि मैं इसे पूरा खा लूँ,
चाहे यह मुझे कितना ही बेकार क्यों ना लग रहा हो।
मैं इन्हें दोबारा कभी नहीं खाऊँगा।
इसमें काफ़ी… मज़ा आया,
लेकिन मुझे चलना चाहिए।
तुम सच में जाना चाहते हो?
ख़ुशनुमा पहाड़ी पर अभी हम पहुँचे ही हैं।
और आज तो यह और ज़्यादा ख़ुशनुमा लग रही है।
हाँ, अभी तो हमने उस पर पाँव भी नहीं रखा है। वह तो यहीं है।
नहीं। माफ़ करना। शुक्रिया। नहीं, शुक्रिया। मुझे माफ़ करना। नहीं, मतलब…
कोई बात नहीं। लेकिन अलविदा। मुझे जाना है।
स्क्वैर नाराज़ था कि चीज़ें वैसे नहीं हुईं जैसे वह चाहता था।
फिर नाराज़ होने की वजह से उसे बुरा लगने लगा।
फिर नाराज़ होने की वजह से उसे बुरा लगा, इस बात से वह उदास हो गया।
वह तो बस इतना ही चाहता था कि उसके नेक काम को पहचाना जाए।
लेकिन वह कम से कम एक केला तो अपने लिए चाहता ही था।
स्क्वैर को सब ठीक करना था।
अगर इस पेड़ पर दोबारा फल लगते हैं, तो मैं सब ठीक कर दूँगा।
एक सर्कल के लिए। एक मेरे लिए। बस मुझे तब तक इंतज़ार करना होगा।
लम्बा समय बीत गया।
दिन, हफ़्ते, महीने।
फिर एक दिन, स्क्वैर को दूसरा मौक़ा मिला।
आफ़्टरनून, सर्कल।
मेरे पेड़ पर दोबारा दो केले उग आए, और मैंने सोचा,
"हे, स्क्वैर, क्यों ना एक केला मेरी अच्छी दोस्त, सर्कल को दिया जाए?"
"स्क्वैर, मुझे पता था तुम दरियादिल हो, लेकिन यह तो बहुत ज़्यादा हो गया।"
यह मेरे लिए बहुत मायने रखता है।"
यह तो कुछ भी नहीं है। मतलब, कुछ भी नहीं तो नहीं है।
ये केले बेशक बहुत दुर्लभ और ख़ास हैं।
लेकिन जहाँ तक मेरा सवाल हैं, तुम्हारे लिए इतना तो कर ही सकता हूँ।
"तुम मेरे एक अच्छे और ज़रूरी दोस्त हो।"
"आफ़्टरनून, स्क्वैर।" आफ़्टरनून, सर्कल।
अब जबकि स्क्वैर ने इस बातचीत का अभ्यास काफ़ी बार
कर लिया था, उसके बहुत नेक काम को पहचाने जाने में अब कोई रुकावट नहीं थी।
…अच्छी दोस्त, सर्कल।
अच्छा, एक तुम्हारे लिए।
क्यों ना एक अपनी अच्छी दोस्त, सर्कल के साथ साझा करूँ?
एक तुम्हारे लिए, और एक मेरे लिए।
मेरी अच्छी दोस्त, सर्कल के साथ… आफ़्टरनून!
हैलो, स्क्वैर। सुहाना दिन है, है ना?
तुम्हें तो "आफ़्टरनून" कहना था।
मेरी अच्छी सर्कल दोस्त।
मेरे केलों पर दो पेड़ उग आए… मेरा मतलब है…
फिर से कहना?
क्यों नहीं। और केले लेकर मुझे अच्छा लगेगा।
लेकिन…
हे, ट्रायंगल भी आ गया है! हम सब एक चक्कर लगाने चलें?
लेकिन, एक तुम्हारे लिए और एक मेरे लिए।
वाह! यह बहुत स्वादिष्ट था, लेकिन मेरा पेड़ थोड़ा भर गया है।
ट्रायंगल, यह दूसरा केला तुम्हें चाहिए?
अह-हँ, क्यों नहीं?
रुको। मैं तो भूल ही गया था, मुझे ये पसंद नहीं।
लेकिन मैं किसी को जानता हूँ जिसे ये पसंद हैं।
जिसे ये बहुत पसंद हैं।
सर्कल! ये तुम्हारे पसंदीदा फल हैं ना?
इसीलिए स्क्वैर अपना केला हमेशा तुम्हें दे देता है।
लो, आज मैं तुम्हें अपना केला दे रहा हूँ।
लेकिन, ट्रायंगल, उसने तो अभी कहा ना उसका पेट भर सा गया है?
हाँ, लेकिन वह इसे कल या कभी और खा सकती है। बढ़िया सोचा ना?
वाह, सही कह रहे हो। मैं इसे कल खा सकती हूँ।
कितना नेक काम किया।
सच में, ट्रायंगल,
तुम मेरे एक अच्छे और ज़रूरी दोस्त हो।
स्क्वैर भी ना।
बेचारा, बेचारा, स्क्वैर।
मैं इसे सही करके रहूँगा, चाहे इसमें मेरी ज़िन्दगी ही क्यों ना बीत जाए!
स्क्वैर को चार केलों का नुक़सान हो चुका था।
लेकिन अगली बार, वह सब ठीक करने वाला था।
बस उसे कुछ और केले उग आने का इंतज़ार करना था।
आफ़्टरनून। मेरे पेड़ पर फिर से दो केले उग आए,
और मैंने सोचा, "हे, स्क्वैर, क्यों ना एक केला अपनी अच्छी दोस्त को दिया जाए?"
एक तुम्हारे लिए, और एक मेरे लिए।
शुक्रिया, स्क्वैर। तुम मेरे एक अच्छे और ज़रूरी दोस्त हो।
लाजवाब।
हे, स्क्वैर!
हम पिकनिक मनाने जा रहे हैं। तुम भी आ जाओ।
आ रहा हूँ।
अब जबकि वह अपना केला पहले ही खा चुका था,
दरियादिल स्क्वैर जाकर अपना दूसरा केला अपनी दोस्त सर्कल को दे सकता था।
सही कहा ना?
आइलैंड पर यह हफ़्ते का अंत है।
इसका मतलब है आज शुक्रवार की मज़ेदार रात है, खाने की चीज़ों और खेलों से भरी हुई।
स्क्वैर, ट्रायंगल…
…और सर्कल मिलते हैं।
और सर्कल मिलते हैं! सर्कल कहाँ है?
यह रही।
लगता है सर्कल की आज कोई अलग योजना है।
कितना मज़ा आने वाला है।
आख़िरकार वक़्त आ गया है…
"ग्रहण"
सर्कल को देर हो गई। क्या हमें जाकर उसे देखना चाहिए?
हाँ। वह कभी शुक्रवार की मज़ेदार रात को नहीं छोड़ती।
हे भगवान! यह चाँद को क्या हो गया है?
ओह, तेरी। यह क्या हो रहा है?
हो क्या रहा है?
मैंने ज़्यादा छोटी गाजरें तो नहीं खा लीं?
सब कहते हैं गाजर खाने से दिव्य-दृष्टि मिलती है।
लगता है दुनिया ख़त्म हो रही है, है ना? साथ रहना। साथ रहना!
पूरे चाँद का ग्रहण।
काश स्क्वैर और ट्रायंगल भी यहाँ होते और इसे देख पाते।
सर्कल, क्या तुम कुछ भूल रही हो?
ओह, हाँ, मैं भूल ही गई आज शुक्रवार की मज़ेदार रात है!
मेरी आँखें दर्द कर रही हैं।
पलकें मत झपकाना। पलकें मत झपकाना।
सारे संकट पलकें झपकते ही आ जाते हैं।
लगता है जो होना था हो गया।
-बच गए! हम ज़िंदा हैं! -हम ज़िंदा हैं! हम ज़िंदा हैं!
आख़िर यह क्या बला थी?
मुझे कुछ नहीं पता। लेकिन पता है किसे पता होगा? सर्कल! चलो, उससे जाकर पूछते हैं।
स्क्वैर, रुको। ज़रा सोचो तो।
लाल चाँद सिर्फ़ तुम्हें और मुझे दिखाई दिया। उसने हमें चुना।
मुझे मेरी ज़िन्दगी में कभी किसी ने किसी भी चीज़ के लिए नहीं चुना।
हमने आज रात कुछ बहुत ख़ास देखा है।
कुछ कल्पना से परे। सर्कल यहाँ नहीं थी।
वह इसे नहीं समझेगी। लाल चाँद का राज़ हमारे बीच ही रहेगा।
-हमारे बीच। -पक्की बात?
मैं नहीं समझूँगी? वह एक चंद्र ग्रहण था।
मैं ऐसे एक सौ अठहत्तर ग्रहण देख चुकी हूँ। मुझे उन्हें बताना ही होगा।
लेकिन उन्हें यह राज़ छुपाने में बहुत मज़ा आ रहा है।
मैं उनका मज़ा तो ख़राब नहीं करना चाहती ना?
वह चाहती थी।
नहीं! ग्रहणों के बारे में इतना कुछ जानने के बावजूद,
मैं उनके राज़ का लिहाज़ करूँगी।
अब सर्कल का भी अपना एक राज़ था।
-हे, कल रात के लिए माफ़ करना। मैं… -कल रात शानदार थी।
हमने देखा… मेरा मतलब है, हमने देखा…
हमने एक गुबरैला देखा।
ओह, सच में? बढ़िया।
उसकी छाती बहुत बढ़िया थी।
यह गुबरैले की बात करने से मुझे भूख लग रही है।
यह तुम क्या कर रहे हो?
मैं बात बदलने की कोशिश कर रहा हूँ।
वाह! यह डोनट के छेद तो दिखते हैं बिल्कुल…
है ना? मैंने इन्हें ख़ास तरीक़े से बनाया है क्योंकि ये मुझे याद दिलाते हैं उस…
उस गोबर की जो गुबरैला लपेटता है। हाँ।
उनमें से कोई भी राज़ को छुपाकर रखने में अच्छा नहीं है, है ना?
डोनट के छेदों के लिए शुक्रिया।
हमें अब चलना चाहिए, हमें कुछ काम करने हैं।
है ना?
हाँ, कुछ सामान्य, रोज़मर्रा की, बिना-किसी-राज़ की चीज़ें।
हो सकता है चाँद सूरज के काफ़ी करीब आ गया हो और उसमें आग लग गई हो।
हाँ। हाँ, हाँ। मैंने शायद लपटें देखी थीं।
या फिर अनगिनत लाल फूल एक ही वक़्त पर खिल आए हों,
लेकिन बहुत सर्दी थी, इसलिए वे मुरझा गए हों।
और अगर चाँद को बहुत ग़ुस्सा आ गया हो और इसीलिए वह लाल हो गया हो?
हो सकता है। लगता तो ऐसा था जैसे वह शर्म से लाल हो गया हो।
तुमने देखा है जब सर्कल शर्माती है? वह बिल्कुल वैसा ही लग रहा था।
ओह, हाँ, सर्कल। मुझे वैसे थोड़ा बुरा लग रहा है कि सर्कल वह देख नहीं पाई।
आज सुबह वह बहुत उदास लग रही थी। तुम्हें लगता है उसे पता होगा हम उससे कुछ छुपा रहे हैं?
ना। और वैसे भी, उसे तो हमेशा सब कुछ पता होता है।
आज पहली बार, मैं सच में उससे ज़्यादा अक़्लमंद महसूस कर रहा हूँ।
ऐसा लगता है मुझमें कोई शक्ति आ गई है।
वे शायद मेरे बिना
किसी तरह का ख़ास गुप्त चाँद क्लब बना रहे होंगे।
मतलब, अगर वे बस मुझसे पूछ लेते, तो मैं उन्हें ग्रहण के बारे में सब कुछ बता देती।
मेरे पास किताबें हैं। मेरे पास चित्र हैं। मेरे पास टेलिस्कोप है।
यहाँ तक कि मेरे पास यह पज़ल भी है।
सर्कल सह नहीं पा रही थी
कि उसके दोस्त सोचते हैं उन्हें कुछ ऐसा पता है जो सर्कल को नहीं पता।
स्क्वैर? तुमने यह डिब्बा क्यों पहन रखा है?
मैं नहीं चाहता कोई मुझे देख ले।
ओह, भगवान। मुझे यहाँ नहीं आना चाहिए था।
लेकिन मैं यह राज़ अपने अंदर और दबाकर नहीं रह सकता।
मैं यहाँ कुछ क़बूल करने आया हूँ।
इसकी ज़रूरत नहीं है।
जानता हूँ मुझे फ़र्श पर लेटने की ज़रूरत नहीं है,
लेकिन जब मुझे तनाव होता है ऐसे लेटकर बेहतर महसूस होता है।
ठीक है। ट्रायंगल और मेरा एक राज़ है।
मुझे तुम्हें बताना नहीं चाहिए, लेकिन पिछले शुक्रवार की रात को,
जब ट्रायंगल और मैं खुले मैदान में थे,
हमने देखा एक आग में जलता हुआ लाल चाँद कहीं से आया और उसने हमारे चाँद को खा लिया!
थोड़ी देर के लिए वह उसे चबाता रहा।
और फिर, जब उसका पेट भर गया, उसने उसे उगल दिया!
कम से कम मुझे तो यही लगा। क्या चाँद का कोई शैतान जुड़वाँ भाई है?
है क्या? क्या था वह जाने?
स्क्वैर, मेरे दोस्त, मुझे ख़ुशी हुई तुमने पूछा।
जो तुमने देखा, वह…
अद्भुत था! मैं जानता हूँ!
इस पूरी दुनिया में सिर्फ़ ट्रायंगल और मैं ही थे जिन्होंने उसे देखा था!
मेरी क़िस्मत कभी इतनी अच्छी नहीं थी!
जानता हूँ मैं तुम्हारे जितना समझदार नहीं हूँ, ना ही मैं ट्रायंगल जितना दिलकश हूँ।
मैं तो बस एक आम, भरोसेमंद बूढ़ा स्क्वैर हूँ।
लेकिन लाल चाँद ने मुझे चुना तो मेरे अंदर हलचल मच गई है।
पहली बार, मुझे लग रहा है कि मैं कुछ भी कर सकता हूँ!
जैसे मैं दुनिया के रहस्यों का पता लगा सकता हूँ। देखो! पज़ल का एक टुकड़ा।
ओह, नहीं। अगर स्क्वैर ने पज़ल देख लिया,
तो वह जान जाएगा कि सर्कल जानती है कि…
ओह, तेरी।
यह क्या? ट्रायंगल ने कहा था तुम यह जानकर कि तुमने क्या मिस कर दिया है, उदास हो जाओगी, लेकिन गज़ब।
गज़ब। गज़ब। मुझे चलना चाहिए, सर्कल।
प्लीज़ ट्रायंगल को मत बताना मैंने अपना राज़ तुम्हें बता दिया है।
हमें सर्कल को थोड़ा वक़्त देना चाहिए।
राज़।
मुझे लगता है अगर सर्कल थोड़ा वक़्त अकेले रह पाती,
कुछ वक़्त स्क्वैर और ट्रायंगल से दूर।
हैलो, सर्कल।
तो तुम किताबें पढ़ती हो।
जानती हो, असली ज्ञान सच्चे अनुभव से मिलता है।
मुझे लगता है तुम यहाँ मुझे कुछ बताने आए हो?
कौन, मैं? हा! ना, बताने के लिए कुछ नहीं है।
मतलब, बस मेरे एक बहुत ही शानदार गुप्त ख़ास अनुभव के अलावा।
लेकिन मैं राज़ की बातें नहीं बताता।
ठीक है। ठीक है। बताता हूँ। तो, सुनो।
पिछले शुक्रवार की रात को, स्क्वैर और मैं हर बार की तरह मैदान पर थे,
और जब मैंने एक हज़ार छोटी गाजरें खा लीं और जब मैं एकदम सही से हाथों के बल खड़ा हो गया था, उसके बाद
मैंने एकदम कमाल की चीज़ देखी।
एक राक्षस जाने कहाँ से एक बड़े लाल मार्कर के साथ आया
और चाँद में रंग भरना शुरू कर दिया!
तो चाँद पूरा लाल हो गया!
बिल्कुल। यक़ीन ही नहीं होता, है ना?
लेकिन सबसे मज़े की बात बताऊँ, सुनोगी?
उसके पास एक रबर था।
तो उसने लाल रंग मिटा दिया, और चाँद फिर पहले जैसा हो गया।
यक़ीन नहीं होता ना?
ठीक है। मुझे अब चलना चाहिए।
स्क्वैर को मत बताना मैं यहाँ आया था।
स्क्वैर? क्या ये मेरी गाजरें हैं?
तुम ऐसा कैसे कर सकते हो?
तुमने मुझसे राज़ छुपाने के लिए कहा था और ख़ुद बता दिया?
खाने की चीज़ बर्बाद मत करो। मुझे अपनी सफ़ाई तो देने दो।
बंद करो यह सब!
स्क्वैर, तुम और मैं दोनों जानते हैं कि मुझे राज़ पहले तुमने बताया था।
सर्कल! यह हमारे बीच का राज़ था।
रुको। क्या? मैं बताता उससे पहले ही तुमने राज़ बता दिया?
रुको!
मैंने तुम दोनों की बहुत बकवास सुन ली है।
अब तक मैंने अपना मुँह बंद रखा है।
अब मेरी बारी है मैं तुम्हें अपना राज़ बताऊँ।
जो तुमने देखा, वह बस एक चा…
हाँ, हाँ, तुम्हें पता है। तुम तो सब जानती हो।
तुम्हें लगता है मैं सब जानती हूँ?
हाँ, ज़्यादातर। हमारी जानकारी में तुम सबसे अक़्लमंद आकार हो।
हमें लगा आख़िरकार हम ऐसा कुछ जानते हैं जो तुम नहीं जानतीं।
ख़ैर, बोलो, बोलो, जो हमने देखा, तुम वह भी हमें बता दो।
अचानक, सर्कल को लगा उसका इतना परेशान होना उसकी बेवकूफ़ी थी।
स्क्वैर और ट्रायंगल ने हमेशा उसकी बुद्धि की सराहना की है।
बिल्कुल वैसे जैसा वह चाहती थी।
मैं कह रही थी, मैंने एक बार एक कहानी सुनी थी,
एक चमत्कारी लाल चाँद के बारे में।
वह एक बहुत दुर्लभ नज़ारा होता है
जब चाँद हमारे ग्रह की छाया के भीतर आता है।
हमारे ग्रह की छाया भी है?
अह-हँ। हाँ, लेकिन जानते हो इसमें सबसे अद्भुत बात क्या है?
अह-अह।
यह लाल चाँद सिर्फ़ कुछ चुनिंदा आकारों को ही दिखाई देता है,
उनको जिनके दिल साफ़ हों।
मुझे शक तो था कि तुमने यही देखा होगा, लेकिन मैंने तुम्हें बताया नहीं क्योंकि मुझे…
मुझे जलन हो रही थी। हाँ, यही मेरा राज़ है।
भगवान! काश मैंने भी वह देखा होता।
स्क्वैर।
सर्कल, थोड़ा हवा में तैरो और बिल्कुल पहले की तरह चमको।
अपनी आँखें खोलो।
वह लाल चाँद बिल्कुल ऐसा दिखता था। अब हम तीनों ने उसे देख लिया है।
हमारे दोस्तों के क्लब में तुम्हारा स्वागत है, सर्कल।
"ट्रायंगल", "स्क्वैर" एंड "सर्कल" पर आधारित
मैक बार्नेट और जॉन क्लासेन द्वारा
उप-शीर्षक अनुवादक: पुनीत